**Izglītības iestādes pašnovērtējuma ziņojums**

|  |  |
| --- | --- |
|  Kuldīga, 15.11.2021. |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|  Kuldīgas novada domes priekšsēdētāja |   |   |
| (dokumenta saskaņotāja pilns amata nosaukums) |
|   |   |   Inga Bērziņa |
| (paraksts) |   | (vārds, uzvārds) |
|   |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| **Izglītības programmas nosaukums**  | **Izglītības****programmas** **kods** | **Īstenošanas vietas adrese** **(ja atšķiras no juridiskās adreses)** | **Licence** | **Izglītojamo skaits, uzsākot programmas apguvi vai uzsākot 2020./2021.māc.g.**  | **Izglītojamo skaits, noslēdzot programmas apguvi vai noslēdzot 2020./2021.māc.g.** |
| **Nr.** | **Licencēšanas****datums** |
| Florbols | 20V813001 | Piltenes iela 25, Kuldīga | P\_2087 | 9.12.2019. | 55 | 54 |
| Basketbols | 20V813001 | Virkas iela 13, Kuldīga | P\_2085 | 9.12.2019. | 52 | 52 |
| Basketbols | 30V813001 | Virkas iela 13, Kuldīga | P\_2086 | 9.12.2019. | 9 | 9 |
| Futbols | 20V813001 | Īsā iela 4, Kuldīga | P\_2083 | 9.12.2019. | 63 | 60 |
| Futbols | 30V813001 | Īsā iela 4, Kuldīga | P\_2084 | 9.12.2019. | 9 | 9 |
| Volejbols | 20V813001 | Piltenes 25, Kuldīga, Liepājas 12, Skrunda | P\_2079 | 9.12.2019. | 200 | 198 |
| Volejbols | 30V813001 | Piltenes 25, Kuldīga, Liepājas iela 12, Skrunda | P\_2080 | 9.12.2019. | 46 | 45 |
| Vieglatlētika | 20V813001 | Dzirnavu iela 13, Kuldīga | P\_2081 | 9.12.2019. | 202 | 200 |
| Vieglatlētika | 30V813001 | Dzirnavu iela 13, Kuldīga | P\_2082 | 9.12.2019. | 23 | 22 |
| Riteņbraukšana | 20V813001 | Kalna iela 6, Kuldīga | P\_2075 | 9.12.2019. | 16 | 15 |
| Riteņbraukšana | 30V813001 | Kalna iela 6, Kuldīga | P\_2076 | 9.12.2019. | 3 | 3 |
| Šahs | 20V813001 | Liepājas iela 14, Kuldīga | P\_2089 | 9.12.2019. | 40 | 39 |
| Šahs | 30V813001 | Liepājas iela 14, Kuldīga | P\_2090 | 9.12.2019. | 7 | 7 |
| Dambrete | 20V813001 | Kalna iela 6, Kuldīga | P\_2091 | 9.12.2019. | 8 | 8 |
| Dambrete | 30V813001 | Kalna iela 6, Kuldīga | P\_2092 | 9.12.2019. | 3 | 3 |
| Galda teniss | 20V813001 | Virkas iela 13, Kuldīga | P\_2077 | 9.12.2019. | 30 | 30 |
| Galda teniss | 30V813001 | Virkas iela 13, Kuldīga | P\_2078 | 9.12.2019. | 3 | 3 |

* 1. Pedagogu un atbalsta personāla nodrošinājums.

|  |  |  |  |
| --- | --- | --- | --- |
| **NPK** | **Informācija** | **Skaits** | **Komentāri (nodrošinājums un ar to saistītie izaicinājumi, pedagogu mainība u.c.)** |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 31 | Liela daļa treneru strādā divās darba vietās, kas rada risku gan pārslodzei, gan treneru izdegšanai. Pēdējos gados darbam skolā piesaistīti jauni pedagogi, nodrošinot pedagoģiskā darba pēctecību, darba pieredzes un jaunības maksimālisma sakausējumu.  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | nav | Sporta skolai ir labas tradīcijas, piesaistīt savus absolventus trenera darbam, skolā ir pozitīvs mikroklimats, kas veicina treneru motivāciju strādāt Sporta skolā. |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 3 | Skolas treniņu procesa laikā, un sacensībās izglītojamajiem nodrošināta iespēja vērsties pie fizioterapeita profilaktisku pasākumu veikšanai traumu samazināšanai vai traumas gadījumā saņemt fizioterapeita konsultāciju.Atsevišķos gadījumos fizioterapeits iesaistās mācību treniņu procesā treniņu iesildošajā vai atsildīšanās daļā. Tāpat gan sacensībās gan treniņos ir nodrošināts medicīnas māsas atbalsts un uzraudzība. Riteņbraukšanas nodaļas audzēkņiem ir nodrošināts velomehāniķis, velo inventāra remontam. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g.

|  |  |
| --- | --- |
| **Definētās prioritātes** | **Sasniedzamie rezultāti** |
| Turpināt ieviest profesionālās ievirzes izglītības programmu īstenošanai nepieciešamās sporta IT. | 30% treneru darbā izmanto IT un speciālās programmas, kas nodrošina sportista izaugsmes dinamikas fiksēšanu un analīzi. |
| Jauna skolas attīstības plāna izstrāde, iesaistot visas mērķgrupas. | Izstrādāts skolas attīstības plāns turpmākajiem četriem gadiem. Procesā aktīvi iesaistījušās visas mērķgrupas. |
| Motivēt bērnus un jauniešus iesaistīties augstu sasniegumu sportā, radīt iespējas augstu sasniegumu sportistiem attīstīt viņu individuālās sportiskās un cilvēciskās spējas. | Profesionālās ievirzes izglītības programmu vecāko grupu 30 izglītojamie izcīnījuši godalgotas vietas Latvijas čempionātos gan individuālajos, gan komandu sporta veidos.20 izglītojamie iekļuvuši Latvijas jaunatnes izlašu sastāvos. |
| Veicināt aktīva dzīvesveida popularizēšanu novada iedzīvotājiem. | Noorganizētas daudzveidīgas sporta aktivitātes novada iedzīvotājiem dažādos vecumposmos, sporta aktivitātēs iesaistīts par 10-15% lielāks iedzīvotāju skaits.Veselību veicinošu projektu ietvaros noorganizētas dažāda vecuma iedzīvotāju interesēm atbilstošas 4 bezmaksas sporta aktivitātes. |

1. **Izglītības iestādes darbības pamatmērķi**
	1. Izglītības iestādes misija – Kuldīgas novada Sporta skola - reģiona sporta centrs, augstu novērtēts novada un valsts līmenī, novada iedzīvotājiem pieejams, ar plašu fizisko aktivitāšu piedāvājuma klāstu.
	2. Izglītības iestādes vīzija par izglītojamo – Kuldīgas novada Sporta skolas izglītojamais ir motivēts, disciplinēts, atbildīgs jaunietis, kurš vēlas un tiecas sasniegt augstus rezultātus sportā, ir sava novada un valsts patriots.
	3. Izglītības iestādes vērtības cilvēkcentrētā veidā:
		1. patstāvīgi domājošs, radošs, atbildīgs jaunietis, kas ir gatavs tiekties uz augstiem sasniegumiem jebkurā dzīves jomā;
		2. tolerants jaunietis, kurš rūpējas par savu un sabiedrības veselību, drošību.
	4. 2020./2021.mācību gada darba prioritātes (mērķi/uzdevumi) un sasniegtie rezultāti

|  |  |
| --- | --- |
| **Skolas galvenie uzdevumi 2020./2021.m.g.** | **Sasniegtie rezultāti** |
| Veicināt treneru profesionālo izaugsmi, nodrošināt treneru profesionālās kvalifikācijas pilnveidi. | Sporta skola atbalsta un veicina treneru un darbinieku profesionālās kvalifikācijas pilnveidi – nodrošināti sporta veidu federāciju organizētie specializētie kursi, veikta kursu apmaksa atbilstoši treneru un darbinieku nepieciešamībai un vēlmēm. |
| Ikdienas mācību-treniņa procesa efektivitātes uzlabošana. | Visi Sporta skolas izglītojamie ir nokārtojuši sporta federāciju noteiktos pārcelšanas normatīvus. Vairākos sporta veidus, skolas izglītojamie ir iekļauti Latvijas jaunatnes izlašu sastāvā. |
| Pedagogu darba kvalitātes izvērtējuma pilnveidošana. | Uzlabots pedagogu darba pašvērtēšanas process. |
| Izveidot izglītojamo sasniegumu apkopošanas un izvērtēšanas sistēmu. | Izveidota elektroniskā platforma izglītojamo sasniegumu apkopošanai un analīzei. |

1. **Kritēriju izvērtējums.**
	1. Kritērija “Administratīvā efektivitāte” stiprās puses un turpmākas attīstības vajadzības.

|  |  |
| --- | --- |
| **Stiprās puses** | **Turpmākās attīstības vajadzības** |
| Skolas direktors iesaista lielāko daļu no ieinteresētajām pusēm attīstības plānošanā un īstenošanā, kopīgi izvirzot gan stratēģiskos mērķus, gan ikgadējās prioritātes. | Attīstības plānošanas procesā vairāk iesaistīt izglītojamos un viņu vecākus. |
| Skolas direktors izmanto katrai situācijai atbilstošas un efektīvas personāla vadības metodes – gan liekot akcentu uz komunikāciju un motivāciju, gan nosakot kvantitatīvu vai kvalitatīvus rezultātus.Sporta skolā ir labvēlīga, atbalstoša gaisotne, darbinieki un treneri, izsaka savus priekšlikumus izvirzīto mērķu sasniegšanai. Personāla sastāvs ir stabils. | Turpināt vairāk deleģēt un uzticēt pienākumus un atbildību mērķgrupu pārstāvjiem. |
| Skolas vadība ir vienota komanda, kura spēj pieņemt uz attīstību virzītu lēmumus, sniedz priekšlikumus dibinātājam gan par stratēģiskiem attīstības jautājumiem, gan piedāvā risinājumus dažādās nestandarta situācijās. | Turpināt sadarbību ar dibinātāju, piedāvājot risinājumus sporta vides un infrastruktūras uzlabošanai Kuldīgas novadā.Sadarbībā ar dibinātāju izstrādāt jaunā novada prasībām atbilstošu attīstības plānu. |
| Skolas direktors ļoti labi pārzina ar finanšu pārvaldību saistītus jautājumus, koordinē finanšu resursu efektīvu izmantošanu, ja nepieciešams, piesaista finansējumu no dažādiem avotiem. | Rast iespēju iesaistīties starptautiskos projektos un turpināt piesaistīt finanšu līdzekļus, dažādu ar sporta aktivitātēm saistītu projektu nodrošināšanai. |

* 1. Kritērija “Vadības profesionālā darbība” stiprās puses un turpmākas attīstības vajadzības.

|  |  |
| --- | --- |
| **Stiprās puses** | **Turpmākās attīstības vajadzības** |
| Sporta skolas direktors regulāri pilnveido savu profesionālo kvalifikāciju, dažādos kursos un semināros. Izmantojot iegūtās zināšanas skolā aktualizēti normatīvie akti, nodrošinot tiesiskumu direktora un skolas darbā.Direktors gan pats, gan iesaistot vadības komandu, izstrādā normatīvos aktus. | Sporta skolas iekšējo normatīvo aktu audits, lai nodrošinātu aktuālāko prasību ieviešanu un tiesiskumu. |
| Sporta skolas direktors darbā izmanto dažādas personāla vadības metodes – atbilstoši konkrētai situācijai. Direktors darbā izmanto demokrātisko vadības stilu. | Regulāri pilnveidot zināšanas un prasmes par aktualitātēm vadības jautājumos.  |
| Sporta skolā pastāvošais pozitīvais mikroklimats liecina par direktora vadības un komunikācijas prasmi. Direktoram ir abpusēji cieņpilnas attiecības ar izglītojamiem un vecākiem, sadarbības partneriem. | Pilnveidot angļu valodas zināšanas, lai nodrošinātu iespēju veiksmīgi piedalīties starptautiskos projektos. |
| Sporta skolā ir izstrādāts ētikas kodekss, direktors un vadība nodrošina tā ievērošanu gan savā, gan darbinieku ikdienā. Direktors vienmēr pauž savu viedokli par aktuāliem jautājumiem, veiksmīgi atrisina radušās problēmsituācijas.  |  Turpināt ikdienas darbu ar darbiniekiem, izglītojamajiem, vecākiem un Sporta skolas apmeklētājiem, skaidrojot gan aktuālus jautājumus, gan rodot risinājumus problēmsituācijās. |
| Sporta skolas direktors ir ievēlēts Latvijas Sporta skolu direktoru valdē, līdz ar to piedalās gan nozares politikas plānošanā un aktuālu jautājumu risināšanā, gan skolā veiksmīgi īsteno valstiskās plānošanas dokumentos noteikto. Semināros direktors dalās ar labās prakses piemēriem. | Turpināt aktīvi piedalīties sporta nozares politikas mērķu un uzdevumu definēšanā. |
| Sporta skolā ir izstrādāta un aktualizēta audzināšanas programma, kas pielāgota profesionālās ievirzes izglītības programmai. Direktors palīdz treneriem un personālam risināt ar audzināšanas jomu saistītus jautājumus, ja nepieciešams, iesaistās individuālās pārrunās ar izglītojamo vecākiem.Direktors ir akreditācijas komisiju vadītājs, eksperts, tas dod iespēju ieviest labās prakses piemērus izglītības iestādē. | Izvērtēt iepriekšējās trīs gadu audzināšanas programmas rezultātus, izstrādāt jaunu, aktualizētu audzināšanas plānu nākamajam periodam. |

* 1. Kritērija “Atbalsts un sadarbība” stiprās puses un turpmākas attīstības vajadzības.

|  |  |
| --- | --- |
| **Stiprās puses** | **Turpmākās attīstības vajadzības** |
| Sporta skolas direktors vienmēr ir aktīvi sadarbojies gan ar dibinātāju, gan visām ieinteresētajām pusēm, risinot gan ar novadu, gan Sporta skolu saistītus jautājumus. | Turpināt sadarbību ar dibinātāju - novada pašvaldību, lai nodrošinātu vienlīdzīgas sportošanas iespējas visā novadā. |
| Sporta skolas direktors plāno un koordinē Kuldīgas novada sporta aktivitāšu īstenošanu. Vada Kuldīgas novada pašvaldības Sporta un veselības veicināšanas komisiju. Atbalsta invalīdu biedrības, sniedzot atbalstu sporta pasākumu organizēšanā.Direktors iesaistās ar sporta infrastruktūru saistītu jautājumu risināšanā, sniedz priekšlikumus. | Dažādot metodes un paņēmienus, pasākumu veidus, lai pēc iespējas vairāk novada iedzīvotāju iesaistītu sportiskās aktivitātēs un motivētu veselīgam dzīves veidam. |
| Skolas direktors gan masu medijos, gan skolas tīmekļa vietnē, regulāri publicē aktuālo informāciju, skaidro jautājumus iedzīvotājiem. Ikgadējās sanāksmēs ar vecākiem un izglītojamajiem direktors skaidro ne tikai aktuālos jautājumus, bet uzklausa citu pušu viedokļus, arī pamato savu viedokli, tā nodrošinot vienotu izpratni par jautājumiem. | Turpināt informēt iedzīvotājus par sporta aktivitāšu nozīmi sabiedrības veselības veicināšanā, tādējādi uzlabojot izpratni par sporta lomu ikdienā. |
| Direktors un vietniece strādā, lai nodrošinātu iespēju treneriem mācīties vienam no otra. Direktors iniciē pieredzes apmaiņu ar citām profesionālās ievirzes izglītības iestādēm.Sporta skolā ir izveidojies tradīciju kopums, saliedēšanās pasākumi, kas veicina labvēlīgu mikroklimatu kolektīvā. | Turpināt darbu pieredzes apmaiņas pasākumu veidošanā, apmeklējot citas profesionālās ievirzes izglītības iestādes. |
| Sporta skolā jau vairākus gadus saziņai ar vecākiem tiek izmantota platforma – e-klase, kurā tiek nodrošināta gan individuāla komunikācija, gan vienotas informācijas sniegšana. Pandēmijas laikā saziņai ar vecākiem direktors pieslēdzās gan zoom platformā, gan nepieciešamības gadījumā, pieslēdzās grupu čatam WhatsApp grupās un skaidroja katru jautājumu individuāli.  | Atsākt un turpināt aktīvu komunikāciju ar vecākiem klātienē individuālās sarunās – gan sacensību apmeklējuma laikā, gan vecāku sanāksmēs un individuālās tikšanās reizēs. |
| Sporta skolas direktors iniciē un atbalsta Skolas padomes darbu.  | Turpināt sadarbību ar skolas padomi, nodrošinot visa veida informācijas apriti un efektīvu attīstības un finanšu plānojumu. |

* 1. Kritērija “Pedagogu profesionālā kapacitāte” .

|  |  |
| --- | --- |
| **Stiprās puses** | **Turpmākās attīstības vajadzības** |
| Visiem pedagogiem ir normatīvajos aktos noteiktā izglītība. Atbilstoši prasībām treneri ieguvuši arī trenera sertifikātu.Sporta skolā ir stabils treneru kolektīvs, nav ilgstošu vakanču.  | Motivēt trenerus regulārai pašizglītībai un nepieciešamo prasmju apguvei.Nodrošināt treneru un vadības profesionālo pilnveidi IT jomā un svešvalodu (angļu valodas) apguvē. |
| Sporta skolas vadība mācību gada sākumā ar katru treneri pārrunā nepieciešamību apgūt noteiktas prasmes un iesaistīties profesionālās pilnveides kursos. Sporta skola nodrošina iespēju visiem treneriem apgūt obligāti noteiktās zināšanas un prasmes bērnu tiesību aizsardzības un audzināšanas jautājumos. | Motivēt trenerus apgūt prasmes darbā ar IT un mūsdienu mācību metodēm. |
| Sporta skolas vadība nodrošina optimālu slodzi treneriem, kas atbilst skolā īstenojamo izglītības programmu specifikai.Ir izstrādāts iekšējais normatīvais dokuments “Pedagogu profesionālās darbības kvalitātes novērtēšanas kārtība”. | Kopā ar pašvaldību meklēt iespējas papildu treneru darba motivācijai samaksas par vienu likmi palielināšanai, mazinot starpību ar vispārizglītojošo skolu.  |
| Sporta skolā treneri katra mācību gada noslēgumā iesniedz sava darba pašvērtējumu, ko pārrunā kopā ar skolas direktoru un direktora vietnieci. Vadība izdara secinājumus darba pilnveidošanai, plāno finanšu līdzekļus sporta inventāra iegādei atbilstoši katra trenera vajadzībām un darba specifikai. | Aktualizēt un pilnveidot pedagogu novērtēšanas kārtību |

1. **Informācija par lielākajiem īstenotajiem projektiem par 2020./2021.māc.g.**
	1. Sadarbībā ar Latvijas Futbola federāciju realizēta Kluba Ilgtspējas stratēģijas programma.
	2. 2021.gada vasarā Kuldīgas novada sporta skola noorganizējusi 4 (četras) nometnes.
2. **Informācija par institūcijām, ar kurām noslēgti sadarbības līgumi.**
	1. Latvijas futbola federācija.
3. **Audzināšanas darba prioritātes trim gadiem un to ieviešana**
	1. Prioritātes.

2020/2021.mācību gads.

Mācību – treniņu process Sporta skolā bija saraustīts un neprognozējams, sacensības nenotika no 2020.gada 16.oktobra, kas nozīmē, ka pedagogiem un audzēkņiem nebija iespēja novērtēt savu ieguldījumu mācību darbā. Par prioritāti Sporta skolā izvirzījās uzdevums regulāri pārplānot mācību procesu, saglabājot audzēkņus interesi par izvēlēto sporta veidu.Treneri pamatā savā pedagoģiskajā darbā strādāja ar dažādām motivēšanas metodēm.

2019/2020.mācību gads.

Stājoties spēkā ārkārtas situācijai valstī 2020.gada martā, Sporta skolas administrācija un treneri pielāgojās darbam attālināti. Par skolas darba prioritāti izvirzījās uzdevums apgūt mācību treniņu programmu individuāli, attālinātā treniņu procesā, izglītojamo un treneru pašdisciplīna. Izglītojamiem uzlabojās laika plānošanas iemaņas, uzdoto vingrinājumu pašanalīze.

2018/2019.mācību gads.

Sporta skolas darba prioritāte bija attīstīt izglītojamos pašdisciplīnas un atbildības īpašības. Izglītojamie apguva teoriju un piedalījās valsts un starptautisko sacensību organizēšanu.

1. **Citi sasniegumi.**
	1. Kuldīgas novada Sporta skola sagatavo izglītojamos augstu sasniegumu līmenim:
		* Basketbola nodaļas audzēknis Emīls Ivanovskis turpina sport gaitas Itālijas klubā ‘’Vanoli Cremona’’.
		* Volejbola nodaļas audzēknis Kristians Fokerots izcīnīja 2.vietu Eiropas čempionātā pludmales volejbolā U-18 grupā.
	2. Kuldīgas novada Sporta skola noorganizēja augsta līmeņa sporta pasākumu “Kuldīgas pusmaratons 2021”.
	3. Dambretes federācijas “Gada sporta laureāti 2020”, Kuldīgas novada sporta skola tika apbalvota nominācijā “Labākā sporta skola”, treneris Pēteris Gailāns “Gada treneris”.